News Update: เก็บกระเป๋า เตรียมเที่ยวญี่ปุ่น รัฐบาลเล็งยกเลิกจำกัดนักท่องเที่ยว 50,000 คน/วัน คาดผ่อนคลายท่องเที่ยว ต.ค. นี้ นักท่องเที่ยวเฮ เงินเยนอ่อนค่ารอบ 24 ปี - FINNOMENA
ญี่ปุ่นส่งสัญญาณเตรียมยกเลิกมาตรการจำกัดปริมาณนักท่องเที่ยวเข้าประเทศใน ต.ค. หลังเงินเยนอ่อนค่าหนักในรอบ 24 ปี เพื่อรองรับความต้องการของนักท่องเที่ยวต่างชาติ รวมถึงเป็นการแก้ปัญหาเงินเยนอ่อนค่าไปในตัว
12 ก.ย. 2565

ญี่ปุ่นส่งสัญญาณเตรียมยกเลิกมาตรการจำกัดปริมาณนักท่องเที่ยวเข้าประเทศใน ต.ค. หลังเงินเยนอ่อนค่าหนักในรอบ 24 ปี เพื่อรองรับความต้องการของนักท่องเที่ยวต่างชาติ รวมถึงเป็นการแก้ปัญหาเงินเยนอ่อนค่าไปในตัว
Nikkei Asia รายงานว่า ญี่ปุ่นอาจเตรียมงัดมาตรการเปิดประเทศรับนักท่องเที่ยวเข้าประเทศไวกว่าคาด หลังเงินเยนอ่อนค่าอย่างรวดเร็ว เพราะมองว่ามาตรการดังกล่าวเป็นวิธีที่ได้ผลมากที่สุดที่จะแก้ปัญหาค่าเงินเยนอ่อนค่า
นาย ‘เซจิ คิฮาระ’ รองหัวหน้าคณะรัฐมนตรีกล่าวว่า ญี่ปุ่นเตรียมพิจารณายกเลิกมาตรการจำกัดจำนวนนักท่องเที่ยวเข้าประเทศญี่ปุ่น ซึ่งปัจจุบันอยู่ที่ 50,000 คนต่อวัน โดยมองว่าการเคลื่อนไหวของค่าเงินเยนที่อ่อนค่าวันละ 2-3 เยนนั้นถือว่ารวดเร็วเกินไป และรัฐบาลญี่ปุ่นจะไม่ตัดตัวเลือกใดๆ ออกไป
ทั้งรัฐบาลและธนาคารกลางญี่ปุ่นมองว่าการที่เงินเยนอ่อนค่าเร็วเกินไปส่งผลต่อภาคธุรกิจ รวมถึงสร้างความไม่แน่นอนให้กับเศรษฐกิจญี่ปุ่น และหนึ่งในวิธีที่แก้ปัญหาค่าเงินเยนอ่อนค่าได้ดีที่สุดคือ การเปิดให้นักท่องเที่ยวเข้าประเทศ เพราะมีนักท่องเที่ยวชาวต่างชาติจำนวนมากอยากเข้ามาที่ญี่ปุ่น
ขณะที่ นายกฯ ญี่ปุ่น ‘ฟูมิโอะ คิชิดะ’ ได้สั่งให้จัดทำแผนกระตุ้นเศรษฐกิจใหม่ในเดือนต.ค. เพื่อช่วยเศรษฐกิจในการรับมือกับผลกระทบของเงินเฟ้อ ซึ่งจะรวมถึงความพยายามในการส่งเสริมระบบทุนนิยมรูปแบบใหม่
นอกจากนี้ รัฐบาลญี่ปุ่นได้เปิดเผยมาตรการบรรเทาเงินเฟ้อที่มีการปรับปรุงรอบใหม่ โดยจะมีการแจกเงินสดและเงินช่วยเหลือ ซึ่งรัวเรือนที่มีรายได้ต่ำจะได้รับเงินช่วยเหลือ 50,000 เยน เพื่อให้ครอบคลุมค่าพลังงานและอาหารที่ปรับตัวสูงขึ้น ขณะที่รัฐบาลระดับภูมิภาคจะได้รับเงินสนับสนุน 6 แสนล้านเยนเพื่อใช้กับมาตรการบรรเทาเงินเฟ้อ
อ้างอิง:
https://www.bloomberg.com/news/articles/2022-09-11/japan-plans-to-scrap-daily-arrival-cap-by-october-nikkei-says?srnd=premium-asia&sref=e4t2werz 
https://positioningmag.com/1399671?fbclid=IwAR2aCrUy1ChDsY-e4uxIV76ONgolfcqN0mqOtq5pf_-Bv-SFsh–yisGVEg 
https://asia.nikkei.com/Spotlight/Coronavirus/Japan-to-remove-entry-cap-soon-with-eye-on-autumn-tourism-official 
https://www.infoquest.co.th/2022/232876
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ญี่ปุ่น
เยนอ่อน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA